CELEX: 62007CA0350
Language: fi
Date: 2009-03-05 00:00:00
Title: Asia C-350/07: Yhteisöjen tuomioistuimen tuomio (kolmas jaosto) 5.3.2009 (Sächsisches Landessozialgerichtin (Saksa) esittämä ennakkoratkaisupyyntö) – Kattner Stahlbau GmbH v. Maschinenbau- und Metall- Berufsgenossenschaft (Kilpailu — EY 81, EY 82 ja EY 86 artikla — Pakollinen liittyminen työtapaturmista ja ammattitaudeista vastaavaan vakuutuslaitokseen — Yrityksen käsite — Määräävän markkina-aseman väärinkäyttö — Palvelujen tarjoamisen vapaus — EY 49 ja EY 50 artikla — Rajoitus — Oikeuttaminen — Sosiaaliturvajärjestelmän taloudellisen tasapainon vakavan järkkymisen vaara)

1.5.2009   
            
            
               FI
            
            
               Euroopan unionin virallinen lehti
            
            
               C 102/5
            
         Yhteisöjen tuomioistuimen tuomio (kolmas jaosto) 5.3.2009 (Sächsisches Landessozialgerichtin (Saksa) esittämä ennakkoratkaisupyyntö) – Kattner Stahlbau GmbH v. Maschinenbau- und Metall- Berufsgenossenschaft
   (Asia C-350/07) (1)
   
   (Kilpailu - EY 81, EY 82 ja EY 86 artikla - Pakollinen liittyminen työtapaturmista ja ammattitaudeista vastaavaan vakuutuslaitokseen - ”Yrityksen” käsite - Määräävän markkina-aseman väärinkäyttö - Palvelujen tarjoamisen vapaus - EY 49 ja EY 50 artikla - Rajoitus - Oikeuttaminen - Sosiaaliturvajärjestelmän taloudellisen tasapainon vakavan järkkymisen vaara)
   2009/C 102/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Sächsisches Landessozialgericht
   
      Pääasian asianosaiset
   
   
      Kantaja: Kattner Stahlbau GmbH
   
      Vastaaja: Maschinenbau- und Metall- Berufsgenossenschaft
   
      Oikeudenkäynnin kohde
   
   Ennakkoratkaisupyyntö – Sächsisches Landessozialgericht – EY 81 ja EY 82 artiklan sekä muiden yhteisön oikeuden säännösten tulkinta – Kansallinen lainsäädäntö, jolla luodaan pakollinen työtapaturma- ja ammattitautivakuutusjärjestelmä, joka koostuu useista työtapaturmia ennaltaehkäisevää toimintaa harjoittavista ammatillisista vakuutuskassoista (Berufsgenossenschaft) ja jossa määrätään yritysten pakkojäsenyydestä siinä ammatillisessa vakuutuskassassa, joka on alueellisesti ja asiallisesti toimivaltainen – Kysymys siitä, onko kyseisillä työtapaturmia ennaltaehkäisevää toimintaa harjoittavilla ammatillisilla vakuutuskassoilla, jotka voivat päättää vakuutusmaksun suuruudesta itsenäisesti ilman kansallisessa lainsäädännössä asetettua enimmäismäärää, EY 81 ja EY 82 artiklassa tarkoitetun ”yrityksen” asema
   
      Tuomiolauselma
   
   
               1)
            
            
               EY 81 ja EY 82 artiklaa on tulkittava siten, että pääasiassa kyseessä olevan ammatillisen vakuutuskassan kaltainen laitos, johon tietyn toimialan ja alueen yrityksillä on velvollisuus liittyä työtapaturma- ja ammattitautivakuutuksen osalta, ei ole näissä määräyksissä tarkoitettu yritys, vaan tällainen vakuutuslaitos täyttää luonteeltaan yksinomaan sosiaalisen tehtävän, kun se toimii sellaisen järjestelmän puitteissa, joka toteuttaa yhteisvastuuperiaatetta ja joka on valtion valvonnan alainen, mikä ennakkoratkaisua pyytäneen tuomioistuimen on tutkittava.
            
         
               2)
            
            
               EY 49 ja EY 50 artiklaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle lainsäädännölle, jonka mukaan tietyn toimialan ja alueen yrityksillä on velvollisuus liittyä pääasiassa kyseessä olevan ammatillisen vakuutuskassan kaltaiseen laitokseen, mikäli tämä järjestelmä ei mene pidemmälle kuin on tarpeen sosiaaliturvajärjestelmän osa-alueen taloudellista tasapainoa koskevan päämäärän saavuttamiseksi, mikä ennakkoratkaisua pyytäneen tuomioistuimen on tutkittava.
            
         
      (1)  EUVL C 269, 10.11.2007.